23.07.2018
Ҧхынгәымза 23 рзы Аҧсны Аҳәынҭқарра Ахада Рауль Ҳаџьымба инапы аҵаиҩит Очамчыра араион администрациа Ахада изы Аусҧҟа.
Аусҧҟа атекст аҟны, ҷыдала, иҳәоуп:
«Ихы дақәиҭтәызааит Џьопуа Хьрыҧс Радион-иҧа Очамчыра араион администрациа Ахада имаҵураҟнытә ииҩыз арзаҳал инақәыршәаны.
Аамҭала Очамчыра араион администрациа Ахада инапынҵақәа рынагӡара идҵазааит Очамчыра араион администрациа Ахада Актәи ихаҭыҧуаҩ Қәычбериа Славик Лавренти-иҧа».